Beszámoló

**A MAGYAR IRODALOMTUDOMÁNYI INTÉZET NYíLT NAPJAI**

**AZ IDŐ PARADOXONAI**

**Tudományos konferencia**

**Kolozsvár, 2013. május 16 – 17.**

**A konferencia anyagi vonatkozásai**

A Bolyai Társaság által a Communitas Alapítványhoz benyújtott a pályázatunk 1000 RON támogatásban részesült. A pályázatnak megfelelően az összeget a résztvevők étkeztetésére, népszerűsítő anyagokra (plakátok), valamint a Nyílt Napok keretén belül meghirdetett WS 100 elnevezésű irodalmi pályázat díjazására fordítottuk. Az 1000 RON-t meghaladó költségeket a Bolyai Társaság fedezte.

**A konferencia szakmai vonatkozásai**

A rendezvény tudományos konferencia része az elvárásoknak megfelelően rendkívül sikeresen zajlott. A résztvevő előadók ismertették aktuális kutatásaikat, amelyet igencsak produktív szakmai beszélgetések követtek. Ezek során aktuális irodalomtudományi problémák kerültek megvitatásra úgy irodalomtörténeti, filológiai, textológiai és irodalomelméleti vonatkozásban. A sikeres párbeszédhez hozzájárult, hogy a konferenciát hallgató diákság is hozzászólhatott és kérdezhetett, így nemcsak beavatódhattak az előadók munkájába, hanem esetenként hozzászólásukkal elő is segíthették azt.

A mesterképző program bemutatása ugyancsak felért az elvárásokkal. Számos végzős hallgató vett részt a bemutatókon, így sor kerülhetett arra, hogy a jövőre vonatkozó kérdéseikre a legavatottabbaktól – tanáraiktól - kaphassanak választ. Ezenkívül a programon megjelentek aktuálisan mesterképzős hallgatók is, valamint alsóbb évesek.

A nem tudományos jellegű tevékenységek rendkívül jó hangulatban zajlottak. A könyvbemutatók minőségi szemlét nyújtottak az aktuális és recens könyvtermésből. A sportesemények – az elvárásoknak megfelelően – hozzájárultak a tanár-diák-kapcsolat megerősítéséhez, ezzel elősegítve nem csupán a tudományos, de az interperszonális párbeszédet is, amely ugyanúgy elengedhetetlen a közös munkához és haladáshoz.

A WS 100 elnevezésű irodalmi pályázat ugyancsak rendkívül sikeres volt. A beküldött pályamunkák magas szintű irodalmi produkciók, az eseményről a média is beszámolt.

A rendezvényeken folyamatosan jelen volt átlag 40 személy.

Összegzésként elmodhatjuk, hogy a Nyílt Napok programsorozat elérte a célját. Az előzetes elvárásoknak megfelelően láthatóvá vált, hogy a magas szintű tudományos tevékenység kéz a kézben jár a szoros személyközi kapcsolatokkal. A konferencia és a szabadidős tevékenységek ezt alátámasztották és előmozdították.

Kolozsvár,

2013. június 13.